Täna saates - Imeline pääsemine.
Iidse kogukonna kristlased pääsesid Süürias islami tagakiusust.
Kui tahad elada siivutut, radikaalset seksuaalelu,
on see sinu oma valik.
Aga kui mina arvan, et see on häbiväärne patt,
tahan, et ühiskond jääks selliseks, kus seda öelda võin.
Näitame, kuidas gruuslased pereväärtuste eest võitlevad.
Armastusega üksinduse vastu:
Hiina kogudused teenivad riigi eakaid.
KRISTLIKU MAAILMA UUDISED
Tere tulemast saatesse! Olen George Thomas.
Kolleeg Wendy Griffith on tööreisil.
Vägistamised, hukkamised, häving. ISIS ja teised radikaalsed islamistid
harrastavad Lähis-Ida kristlaste suhtes genotsiidi.
Maaloula elanikud Süürias on imeliselt pääsenud.
See on üks maailma vanimaid kristlikke linnu.
Kristliku pärandi kaitsmine maksis kallist hinda, ütleb Gary Lane.
Iidses kristlikus linnas Maaloulas
räägitakse siiani aramea keelt, Jeesuse keelt.
Maaloula asub 56 kilomeetrit Damaskusest kirdes.
Islamiterroristid vallutasid linna 2013. a septembris.
Iidse ajaloo tõttu on Maaloula kristluse sümbol.
Seepärast tahtsid ekstremistid seda kogu Süüria sümbolina kontrollida.
Ja sellepärast tahtis Assadi režiim seda tagasi vallutada.
Süüria armee vabastas Maaloula kaheksa kuud hiljem.
Linn oli läbi elanud suure hävingu.
Väliselt jäi Püha Jüri kirik terveks,
kuid militandid hävitasid siseruume, näiteks iidseid ikoone.
Kristlikku pärandit oli püütud hävitada ikoonide tulistamisega.
Pilt viimasest õhtusöömaajast oli läbi lõigutud.
Jeesuse kuju oli ümber lükatud ja lõhutud.
Inimeste kogetud terror oli veelgi hävitavam.
Nad tulid siia kristlasi islamisse pöörama.
Nad tahtsid paika hävitada, kuna see oli kristlik
ja hüüdsid "Allahu akbar".
Nad olid Tšetšeeniast, Egiptusest, Liibüast, Tuneesiast, Alžeeriast.
Neil olid pikad juuksed, habemed ja hirmuäratavad näod.
Maryam el Zakhm oli kodus,
kui militandid automaatide ja granaatidega lähenesid.
Nad ründasid mu maja ja hüüdsid: "Välja, kristlastest sead!"
Teadsin, et nad võtaksid meie tütred ning vägistaksid ja tapaksid nad.
Mõtlesin, et tapan oma tütred ja seejärel enda.
Kuid siis palvetasin Jumala poole, et Ta meid majast välja aitaks.
Maryam põgenes perega tagauksest vahetult enne džihadistide saabumist.
Toufic Eid on Püha Jüri kreeka- melkiidi katoliku kiriku preester.
Inimesed olid tõsiselt hirmul. Rahvas hakkas Maaloulast lahkuma.
Kuus noort rööviti. Nende saatus on siiani ebaselge.
Kolmeks kuuks rööviti ka 13 nunna.
Nad vabastati vangidevahetuses. Paljudel kristlastel läks teisiti.
Maryami sugulane Sarkis ja veel kaks meest peitsid end keldris.
Džihadistid lubasid: "Andke alla ja teile ei tehta kurja."
Kui nad ei nõustunud islamisse pöörduma, tapeti kõik kolm.
Süüria president Assad avaldas toetust Maaloula kristlastele,
kui külastas neid 2014. a aprillis.
Ta kõndis kodude, kloostrite ja kirikute varemete vahel
ning lubas aidata Maaloulal oma iidset ilu taastada.
Valitsus pidas oluliseks kristlastele toetust avaldada. - Muidugi.
Mitte ainult kristlaseks olemise pärast, vaid kuna linn on kristluse sümbol
ning kristlaste ja moslemite kooselu sümbol.
Seepärast on see tähtis ja seepärast seda ka rünnati.
Püha Sarkise kloostrit taastatakse. See on üks kristlaskonna vanimaid.
Nii nägi see välja pärast terroristide lahkumist.
Siin on see nüüd.
Kabel on terve. See kerkis 4. saj paganatempli varemeile
enne Nikaia kirikukogu, mis toimus 325. a.
Seinaikoonid 16. ja 18. sajandist on kadunud.
Džihadistid kas müüsid need või hävitasid.
Maryami sõnul oleksid terroristid võinud kergesti kristlased tappa,
kuid Jumal sekkus.
Usun, et palve avaldas mõju. Pääsesime oma palvete tõttu.
Paljud majad on remonditud. Elude remont võtab aga aega.
Mu tütar näeb õudusunenägusid ja karjub öösiti: "Meid tapetakse!"
Isa Toufic on lootusrikas, kuid teab, et kristlasi ootavad väljakutsed,
kui sõda Süürias jätkub.
Me tõuseme taas. Lootuse säilitamine on usu samm.
Palvetage, et säilitaksime lootuse, kuna raskusi on niivõrd palju.
Palvetage, et Jumal taastaks rahu Maaloulas ja kogu Süürias.
Gary Lane, Maaloula, Süüria
Mis ajendab mõrvahimulist tagakiusu?
Mark Martin küsis Jeff Kingilt (International Christian Concern),
miks püüab ISIS Lähis-Idas kristlust hävitada.
Radikaalsed islamiäärmuslased on alati püüdnud kristlust hävitada.
Kui orjastamine ei õnnestu, see purustatakse.
ISIS ja teised rühmitused püüavad luua islamikalifaati
terves Lähis-Idas. Tulemused on kohutavad.
Lisaks ISISele on Taliban ja al-Qaeda. Üks rühmitus teise järel.
Radikaalne islam ja fundamentalistid püüavad jätkata Muhamedi tööd.
Kui palju kristlasi seal veel on? Kui paljud on põgenenud?
2003. a oli Iraagis 1,25 mln kristlast.
Nüüd on neid 250 000.
Kristlased pole teretulnud. Neid rünnatakse. Nad lahkuvad.
Paljud lähevad USAsse, Euroopasse ja mujale.
Radikaalse, fundamentalistliku islami ja vaenuliku keskkonna tõttu.
Kas ISIS suudaks kristluse regioonist välja ajada? - Võimalik.
Ma ei usu, et see juhtub. Alles jääb jäänus.
Kahjuks on see juba praegu reaalsus.
Langus 1,25 miljonist 0,25 miljonile on tohutu.
Kuid ISIS õnn on pöördumas.
Vähemalt Süürias ja Iraagis on nad pidanud taanduma.
Kahjuks toimub seda ka väljaspool Lähis-Ida. Kus?
Nigeerias külvavad hävingut Boko Haram ja Fulani militandid.
Nad on tapnud kümne aastaga vähemalt 50 000 kristlast.
Uudistes seda eriti ei näe. See on veider ilming.
Suures pildis on radikaalne islam kõikjal ja ületab uudistekünnise.
Kuid on ka muud. Hiinas on võimul karm valitsus.
Kiriku kaitsnud naine jäi buldoosri alla.
Valitsus hävitab kirikuid ja kisub riste maha.
Buldooser mattis naise elusalt.
Indias on võimul karmikäeline hindu,
kes on vaenulik kristluse suhtes, nagu ka tema partei.
Nad on vägivaldsed ja rõhuvad.
Kristlus kuulutati ühes maakonnas isegi illegaalseks.
Jeff King ühendusest International Christian Concern, aitäh.
Suvel arutavad poliitikud, misjonärid
ja tagakiusatud koguduse liikmed Washingtonis
Lähis-Idas hääbuva kristluse teemat.
Ürituse nimi on "Sild". Lisainfot saab meie kodulehelt cbnnews.com
Tagakius ei piirdu üksnes Lähis-Idaga.
Pakistanis anti ühe küla kristlastele hiljuti kaks valikut:
pöördu islamisse või sure.
Nüüdseks olevat põgenenud üle saja kristlastest pere,
kui moslemiradikaalid hakkasid kodusid põletama.
Vägivald algas, kui moslem süüdistas kristlast Muhamedi pilkamises.
Kristlane peksti karmilt läbi.
Mõned moslemid olevat tahtnud teda põletada.
Mees pääses põgenema.
Järgmiseks - perede kaitsja Gruusias räägib,
miks ta otsustavalt usu eest võitleb.
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu tõotus.
Aitame orbe ja riskirühma lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Iga lapse sees on sangar,
juht,
sõber teistele,
keegi, kes aitab,
kes teeb, mis on õige,
kes unistab oma tulevikust.
Nad vajavad siiski meie abi.
Mis ma teen?
Mis ma ütlen?
Mida peaksin tundma?
Superraamat õpetab lastele
vaimseid ja moraalseid tõdesid,
ja ka Jumala sõna.
Ühine Superraamatuklubiga. Saad uusi osasid, kui need ilmuvad.
Lisaks saadame kaks DVD-d teistele andmiseks.
Seda kõike vaid 25 USD eest.
Gruusia Vabariik on maailma vanimaid kristlikke maid.
Sajandeid on mitmed impeeriumid püüdnud seal kristlust hävitada.
Nüüd ootavad Gruusia väärtusi ja usku uued väljakutsed.
Seekord lähtub see USAst ja Euroopast.
25 aastat pärast NSVL lagunemist ütleb Gruusia peaminister,
et on riigi huvides arendada suhteid Läänega.
Gruuslastel on selge soov olla lääne- ja euroopameelsed.
Väike Gruusia riik asub Venemaa ja Türgi vahel.
Paljud toetavad suhteid Läänega.
Me pole Lääne vastu.
Olen Gruusia selektiivse läänestamise suur entusiast.
Paljud teised, nagu Levan Vasadze, nõuavad, et riik ei saa avaneda
usu ja pereväärtuste arvel.
Võtame teilt omaks produktiivsed ja edumeelsed asjad,
kuid jätame kõrvale kõik prahi ja jama.
Kahjuks tähendab see antud juhul,
et teie pseudomoraalsed standardid peavad Gruusiast välja jääma.
Vasadze on prominentne ärimees ja pereväärtuste toetaja Gruusias.
Pseudomoraalseteks standarditeks nimetab ta USA ja EL püüdlusi,
millega püütakse sundida Gruusiat
aktsepteerima homoseksuaalsust ja homoabielusid ühiskonna normina.
Kui tahad siivutut, radikaalset seksuaalkäitumist,
on see sinu valik. Aga kui mina pean seda häbiväärseks patuks,
tahan sellist ühiskonda, kus võin seda valjult öelda.
EL survel ja rahvusvaheliste homoaktivistlike rühmituste abil
kiitis Gruusia parlament 2014. a vastuolulise seaduse heaks:
keelati seksuaalsel orientatsioonil põhinev diskrimineerimine.
Vasadze sõnul tähendab otsus homoseksuaalsuse seadustamist.
Nimetad seadust osaks rahvusvahelise agendast. Mis see on?
Pere hävitamine. Usun, et selle sõja rindejoon
on igas elu- ja magamistoas, kus naine ja lapsed magavad.
Rindejoon levib ka Gruusia klassitubadesse.
Juba 8-aastastele õpetatakse sooteooriat.
Tinatin Khorbaladze juhib pereväärtusi kaitsvat ühendust.
Tema meelest on siht lihtne, kuid murettekitav.
Muuta laste mõttemaailm avatumaks asjadele,
mida minu ja vanem põlvkond ei aktsepteeri.
Gruusia on sügavalt konservatiivne.
80 % elanikest peab end õigeusu kiriku liikmeks.
Küsitluste järgi on enamik kirikusse kuuluvaist vastu
traditsioonilistest heterosuhetest erinevatele suhetele.
Tunneme, et vastutame oma riigi tuleviku eest,
oma laste ja uue põlvkonna tuleviku eest.
Kõik ei nõustu kiriku abielukäsitlusega.
Mõned inimõigusrühmitused
peavad Gruusiat maailma homofoobseimaks riigiks.
Kas kardad oma elu pärast?
Kardan. Mu elu on Gruusias ohus.
Mitte üksnes seksuaalse orientatsiooni, vaid ameti tõttu.
Giorgi Tatishvili on transvestiit.
Ta annab harva intervjuusid, kuid nõustus meiega salaja kohtuma.
Ta on HLBT kogukonna jurist. Ta on pidanud kõrget hinda maksma.
Sind on vahistatud, pekstud.
Politsei ja tavakodanikud on mind korduvalt läbi peksnud.
Tatishvili sattus uudistesse aasta algul,
kui esitas konstitutsioonikohtusse esimese hagi
homoliitude heakskiitmiseks. Menetlus on alles pooleli.
Enamik gruuslastest peab sinu elustiili patuseks.
Nad ütlevad, et hävitad nende riiki.
Ütlevad jah. See ei üllata mind.
Põhimõtteliselt rikutakse Gruusias sekularismi põhimõtteid.
Õigeusu kirik avaldab ühiskonnale survet, tagamaks,
et Gruusia inimõigusi ei laiendataks HLBT kogukonnale.
Levan Vasadze kardab,
et homoseksuaalsust edendav surve kasvab pärast seda,
kui USA Ülemkohus kiitis Ameerikas heaks homoliidud.
Teda vaevab fakt, et pärast otsust on paljud USAs
kartnud esineda homoseksuaalsuse vastu.
Ei saa enam avaldada arvamust, mis on häbematu ja häbiväärne.
Sind lüüakse risti.
Kaotatakse kogu patu kontseptsioon. Kus see on?
Metamorfoos inglise keeles on vapustav.
Kui olin laps, mäletan, et häbi tähendas häbi.
Aga kui tänapäeval öeldakse 'It's a shame', tähendab see 'kahju'.
Häbi mõiste on laastatud.
Vasadze palvetab, et sama ei juhtuks Gruusias.
Ta õhutab gruuslasi julgelt armastuses tõtt kuulutama.
Kas usud, et kogudus ja sinusarnased Gruusia kristlased
otsustavad lõpuks riigi tuleviku?
Mis muu? Muidugi! Just see.
Ei miski muu.
Levan Vasadze intervjuud näeb meie kodulehelt cbnnews.com.
Järgmiseks - nelipühade tähistamine uue teenimistööga.
Rühmitused ühendavad jõud, et kadunuile rõõmusõnumit tuua.
Taevas
Silm pole näinud ega kõrv kuulnud,
mida Jumal on valmistanud neile, kes Teda armastavad.
Seal pole pisaraid ega leina.
Pole enam kannatust. Seepärast tahamegi sinna pääseda.
"Heaven" (Taevas) ― Telli Pat Robertsoni uus õpetussari.
Nüüd saadaval.
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu Tõotus.
Aitame orbe ja riskigrupi lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Tahame, et lapsed õpiksid Sõna tundma,
kuid vajame vahel argiaskelduste tõttu abi.
Tasuta laste piiblirakendus õpetab Sõna lõbusalt
vahvate mängude,
lahedate videote
ja Piibli kangelaslugude kaudu.
Saadaval iTunesis ja Google'i mängudepoes
Maailma kristlased tähistasid 15. mai nelipühal koguduse sünnipäeva.
Tänavu püüab uus liikumine nelipühi vaimu ellu äratada
ja viib evangeeliumi Jeesusest maailma äärteni.
Kogudused, misjoniühendused ja kristlik meedia püüavad ühiselt
jõuda rohkem kui 2,5 miljardini, kes pole veel evangeeliumi kuulnud.
Viis miljardit pole iial kohanud ühtki tõelist Jeesuse järgijat.
CBN News kohtus Põhja-Ameerika suurima misjoniühenduse esindajaga.
Maailmas on miljardeid, kes peavad kuulma Jeesuse nime kontekstis,
et Ta on maailma Päästja.
Need 2,5 miljardit peavad kuulma selget evangeeliumi Jeesusest.
On otsene hooletussejätmine või kuritegu inimsuse vastu,
et nad pole veel kuulnud evangeeliumi kuulutamist viisil,
mida nad võiksid mõista.
Tänavu tähistatakse esmakordselt Rahvusvahelist saavutamatute päeva.
Lisainfot ja osalemisjuhised leiab meie kodulehelt cbnnews.com
Iisrael tänas sadu evangeelseid kristlasi toetuse eest.
Iisraeli USA saatkond korraldas 15. kristlaste solidaarsusürituse.
Kohal oli CBN-i Iisraeli esindaja Michael Little.
Ta õhutas kristlasi ja juute ühiselt vastu astuma rühmitustele,
mis tahavad Lähis-Idas Iisraeli hävitada.
Antisemitismi juured on neis,
kes on hakanud meie hingevaenlase poole hoidma.
Selle taga on hävitaja ise. Ta kasutab tänapäeva rühmitusi,
kes on Iisraeli vastu omaenda isekatel põhjustel.
Üks parimaid viise antisemitismiga tegelemiseks
on uskuda Jumala sõnasse Jumala sõnana
ja kasutada seda Jumala sõnana. See räägib juudi rahva ajaloost.
Sündmusel kõnelesid ka Iisraeli saadik USAs Ron Dermer
ja Lõuna Evangeelse Seminari juht dr Richard Land.
Järgmiseks - Hiina pastor maksis oma sõnavõttude eest kõrget hinda.
Kogudus tasus talle vapruse eest.
Ühine 700-klubiga ja saad Pat Robertsoni uue DVD:
Surnud ja taevas käinud inimesed räägivad oma kogemustest.
Olin vaba. - Ma ei kartnud. - Tundsin rahu pealaest jalatallani.
Vestlen tunnustatud südamekirurgiga.
Kui paljud on surnud ja ellu ärganud? - Kümned patsiendid on surnud
ja taevast kogenud.
Telli ekraaniloleval numbril õpetus-DVD "Heaven" (Taevas).
Räägin ka Piibli vastustest tähtsatele küsimustele igaviku kohta.
Pat, kas oleme igavesed olendid? Kas elu jätkub?
Jah. Piibel ütleb nii. Surm ei hävita meid. See on kindel.
Meie vaim elab igavesti.
Telli Pat Robertsoni uus õpetus. "Heaven" ― DVD nüüd saadaval.
HOMOSEKSUAALSUS: Kristluse vaatenurk
Põhikoolis hakkasid mind tüdrukud huvitama.
See ajas segadusse, sest olin tüdrukueas Issanda vastu võtnud.
Keset pühaduskoodeksit viitab Piibel homoseksuaalsusele.
Kristlased ei pea kartma uurimusi ja head teadust.
Nad ütlevad: "Kohutav! Sa ei lase teda ju majja?"
CBN-i ERIRAPORT
Elu - mõeldud täiega elamiseks.
Jeesus ütles: "Tulin andma elu ja seda ülirohkesti."
Elu peres, elu rahaasjades,
elu kehas, meeles ja vaimus. Elu argipäevas.
Oma kodulehel CBN.com võtame Jeesuse sõnu tõsiselt.
Tahame aidata sul avastada elu. Ela täiega! CBN.com
Üht Hiina kogudust rõõmustas pastori kojusaabumine.
Pastor Zhang Chong Zu'd võeti vastu kui kangelast,
kui ta oli 240 päeva vanglas viibinud.
Zhang oli vastu valitsuse kampaaniale kirikute vastu Zheijiangis.
Võimud on hävitanud mitmeid kirikuid ja kiskunud maha sadu riste.
Pastori vabanemisest innustatud Hiina kristlased
lubavad jätkata võitlust usuvabaduse ja usu eest.
Paljud Hiina kogudused püüavad oma maad õnnistada.
Hiina on üks kiiremini arenevaid maid maailmas, nii et abi on teretulnud.
Üks ühiskonna väljakutseid, kus kogudus aidata püüab,
on eakate arvu kasv. Jätkab Mengfei Li.
Hinnangute järgi on 2021. a Hiinas
400 miljonit üle 60-aastast ja rohkem kui 94 mln üle 80-aastast.
See kasvav rahvastikusektor koormab ühiskonda, eriti lapsi.
Kuid üllatav lahendus tekib iseenesest,
kui üha rohkem Hiina seeniore kogudustega ühineb.
Mõnedele on see uus kogemus, kuid nad naudivad seltskonda
ja on avatud sõnumile Jeesusest.
Enne kogudusse tulekut olin üksi, kui lapsed olid ära.
Kartsin üksindust. Kuid nüüd on mu ümber kogudusekaaslased.
Koguduses on tore. Õpin Jumalat tundma.
Lapsed kolivad töö jahil linnadesse ja võtavad vanemad kaasa.
Nüüd tunnistavad suurlinnade kogudused seda misjonipõldu
ja pakuvad seenioritele päevaprogramme.
Mul on väga hea meel seda teenistust alustada.
Kogudus tutvub kohalikega. Kõik ei usu Jeesust,
kuid rõhutame, et hoolime neist ja nad pole üksi.
Jeesus on alati nendega.
Kogudusejuhid on märganud, et koosolekutele tuleb üha nooremaid.
Tihti tulevad nad vanemate kutsel
ja ühinevad kristlaskonnaga.
Seeniorid võtavad kristluse omaks aeglaselt. Nad on ustavad vanale.
Kohalikud kogudused püüavad neid oma tegevusse kaasa haarata
teenimis- ja ülistusüritustega.
Nii loodab Hiina kristlaskond
jõuda selle tähtsa rahvastikusektorini.
Mengfei Li CBN Newsile.
Aitäh vaatamast! Järgmise nädalani! Jumal õnnistagu teid!
Tõlge: Monika Jaaguri